rejauldu/bengali-wikipedia huggingface dataset:
শোভা নাইডু ভারতের শীর্ষস্থানীয় কুচিপুড়ি নর্তকীদের মধ্যে অন্যতম একজন এবং কুচিপুড়ি নৃত্যের প্রখ্যাত গুরু ভেমপতি চিন্না সত্যমের একজন অসাধারণ শিষ্যা। তিনি খুব অল্প বয়স থেকেই কুচিপুড়ির কৌশলটি আয়ত্ত আনতে সক্ষম হন এবং নৃত্যনাট্যে প্রধান চরিত্রে অভিনয় করা শুরু করেন। তিনি তার গুরুর দলভুক্ত হয়ে সত্যভামা ও পদ্মাবতীর ভূমিকায় অবতীর্ণ হয়ে দেশ-বিদেশে বিভিন্ন স্থানে অভিনয় করেছেন। এছাড়াও তিনি একজন চমৎকার একক নর্তকী। হায়দরাবাদের কুচিপুড়ি আর্ট একাডেমির অধ্যক্ষ, শোভা নাইডু, গত কয়েক বছর ধরে অল্প বয়স্ক শিক্ষার্থীদের প্রশিক্ষণ দিয়ে আসছেন। ২০১০ সালে, স্কুলটির ৩০ বছর পূর্তি উদযাপিত হয়েছে। তিনি বেশ কয়েকটি নৃত্যনাট্যে নৃত্য পরিকল্পনা করেছেন। তিনি মাদ্রাজের কৃষ্ণ গণ সভা থেকে নৃত্য চুড়ামণির উপাধি লাভ করেন।   প্রথম জীবন  শোভা নাইডু ১৯৫৬ সালে অন্ধ্র প্রদেশ রাজ্যের বিশাখাপত্তনম জেলার আনাকাপাল্লেতে জন্মগ্রহণ করেন। তিনি চেন্নাইয়ে অবস্থান করে কুচিপুড়িতে প্রশিক্ষণ অর্জনের পাশাপাশি কুইন মেরি'র কলেজ থেকে ডিগ্রি অর্জন করেন।  তার বাবা ছিলেন একজন প্রকৌশলী। তিনি চাইতেন তার কন্যা বড় হয়ে হাসপাতালের ডাক্তার হোক। তবে শোভার স্বপ্ন ছিল নৃত্যকে ঘিরে। তার মা বিষয়টি অনুধাবন করেন এবং পারিবারিক বিরোধিতা থাকা সত্ত্বেও তার মা সরোজিনী দেবী রাজমহেন্দ্রবরমে পি.এল রেড্ডির অধীনে তাকে শিক্ষিত করে তোলেন। এরপরে তিনি কিংবদন্তি শ্রী ভেম্পতি চিন্না সত্যমের অধীনে প্রশিক্ষণ নেন। তিনি ভেম্পতির একজন অসাধারণ ছাত্রী ছিলেন।   পুরস্কার এবং অর্জনসমূহ  ১২ বছরের কঠোর সাধনায় তার সেরা চরিত্রসমূহের ঝুলিতে রয়েছে সত্যভামা, পদ্মাবতী এবং চণ্ডালিকার প্রতিকৃতি। এছাড়াও তিনি ৮০ টি একক নৃত্য ও ১৫ টি ব্যালে নৃত্য পরিকল্পনা করেছেন এবং ভারত ও বিদেশের ১৫০০ এরও বেশি শিক্ষার্থীকে প্রশিক্ষণ প্রদান করেছেন।  নাইডু কেবল তার নিজ দেশে নয়, বরং সারা বিশ্বজুড়েই তার নৃত্যের জন্য প্রশংসিত। টানা (TANA) কর্তৃক আয়োজিত ট্যুরে তিনি মার্কিন যুক্তরাষ্ট্রের বিভিন্ন স্থানে ভ্রমণ করেন ও অভিনয় করেন। তিনি যুক্তরাজ্য, সোভিয়েত ইউনিয়ন, সিরিয়া, তুরস্ক, হংকং, বাগদাদ, কাম্পুচিয়া এবং ব্যাংককে অনুষ্ঠিত বিভিন্ন সাংস্কৃতিক অনুষ্ঠানে ভারতের প্রতিনিধিত্ব করেন। পশ্চিম এশিয়া সফর শেষে, ভারত সরকারের পক্ষ থেকে নাইডু ওয়েস্ট ইন্ডিজ, মেক্সিকো, ভেনেজুয়েলা, তিউনিস (তিউনিসিয়ার রাজধানী) এবং কিউবা গমন করেন যেখানে তিনি একটি সাংস্কৃতিক প্রতিনিধি দলের নেতৃত্বে ছিলেন।   ২০০১ সালে পদ্মশ্রী পুরস্কার    ১৯৮২ সালে নৃত্য চুড়ামণি পুরস্কার    ১৯৯১ সালে কুচিপুড়ি নৃত্যে অবদানের জন্য তিনি সংগীত নাটক আকাদেমি পুরস্কার পান   ১৯৯৬ সালে নৃত্য কালা শিরোমণি পুরস্কার   ১৯৯৮ সালে প্রয়াত শ্রী এন টি রমা রাও পুরস্কার   এপি রাজ্য সরকার হামসা পুরস্কার   তথ্যসূত্র    কুচিপুড়ি সম্মেলন   স্পিক ম্যাকাই      https://web.archive.org/web/20120822192535/http://www.hyderabadbest.com/discoverhyd/personalities/dance/Shobhanaidu.asp   বহিঃসংযোগ   কুচিপুডি সম্পর্কিত তথ্য   কুচিপুড়ির বিস্তৃত পটভূমি   সিডনির কুচিপুড়ি নৃত্যশিল্পী  বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:অন্ধ্রপ্রদেশের নৃত্যশিল্পী বিষয়শ্রেণী:কুচিপুড়ি নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ভারতীয় নারী নৃত্য পরিচালক বিষয়শ্রেণী:ভারতীয় নৃত্য পরিচালক বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:২০২০-এ মৃত্যু বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:বিশাখাপত্তনম জেলার ব্যক্তি
থাম্ব|344x344পিক্সেল|১৮৯৭ সালে প্রকাশিত  জর্জ কোসবুক অনূদিত মহাকবি কালিদাসের অভিজ্ঞানশকুন্তলম। রোমানিয়ায় হিন্দুধর্মের সক্রিয় অনুশীলনের ইতিহাস খুব বেশি প্রাচীন নয়। যদিও অনেক বিশিষ্ট রোমানিয়ান চিন্তাবিদদের হিন্দু চিন্তাধারায় আগ্রহ রয়েছে এবং ১৯৮৯ সালের রোমানিয়ান বিপ্লবের পর থেকে কৃষ্ণ চেতনার জন্য ইন্টারন্যাশনাল সোসাইটি -এর কাজের মাধ্যমে কিছু রোমানিয়ানরা ধর্মান্তরিত হয়েছে। হরে কৃষ্ণ ভক্ত সারা দেশে ফুড ফর লাইফ কর্মসূচির আওতায় বিনামূল্যে খাবার বিতরণ করে এবং অন্যান্য সাংস্কৃতিক উৎসবের আয়োজন করে। প্রতি বছর কৃষ্ণভক্তরা ভগবান জগন্নাথের রথযাত্রার আয়োজন করে এবং হাজার হাজার মানুষ রথযাত্রায় অংশগ্রহণ করে।   রোমানিয়াতে ভারতীয়রা  রোমনিয়াতে বর্তমানে প্রায় ১,০০০ জন ভারতীয় বসবাস করে এবং এদের বেশিরভাগই বুখারেস্ট ও টিমিসোয়ারা শহরে বসবাস করে।    তথ্যসূত্র   বিষয়শ্রেণী:দেশ অনুযায়ী হিন্দুধর্ম বিষয়শ্রেণী:রোমানিয়ায় ধর্ম বিষয়শ্রেণী:ইউরোপে হিন্দুধর্ম
thumb|ভয়েজ দে ফ্রাঁসোয়া বার্নিয়ার, এনগ্রেভিং, পল মারে, ১৭১০।  ফ্রাঁসোয়া বার্নিয়ার (২৫সেপ্টেম্বর ১৬২০২২ সেপ্টেম্বর ১৬৮৮) ছিলেন একজন ফরাসি চিকিৎসক এবং ভ্রমণকারী। তিনি আনজৌ প্রদেশের জৌ-ইটিউ অঞ্চলে জন্মগ্রহণ করেছিলেন। ভারতবর্ষে অবস্থানকালে তিনি মোগল সম্রাট শাহ জাহানের জ্যেষ্ঠ পুত্র রাজপুত্র দারা শিকোহ-র (২ অক্টোবর ১৬১৫ - ৩০ অগাস্ট ১৬৫৯) ব্যক্তিগত চিকিৎসক ছিলেন। দারা শিকোহকে ফাঁসি দেওয়ার পরে তিনি মুঘল সম্রাট আওরঙ্গজেবের (১৪ অক্টোবর ১৬১৮ - ২০ ফেব্রুয়ারি ১৭০৭) দরবারে বেশ কিছুদিন অবস্থান করেন। ভারতে তিনি ছিলেন প্রায় ১২ বছর।  ১৬৮৪ সালে প্রকাশিত তাঁর লেখা নভেলী ডিভিশন ডি লা টেরে পার লে ডিফ্রেনটেস এস্পেসেস ও রেসেস কিউই লা'বিটেন্ট (পৃথিবীর একটি নতুন বিভাগ ) বইটিতে স্বতন্ত্র জাতির ভিত্তিতে মানুষের শ্রেণিবিভাগ করা হয়, যা কিনা প্রথম প্রকাশিত পোস্ট-ক্লাসিকাল শ্রেণিবিন্যাস হিসাবে বিবেচিত হয়। তিনি ট্র্যাভেলস ইন দা মুঘল এম্পায়ার  বলে আরেকটি বই লিখেছিলেন, যাতে মূলত দারা শিকোহ এবং আওরঙ্গজেবের সময়ে তাঁর ভ্রমণ তাদের রাজত্ব সম্পর্কে নিজস্ব পর্যবেক্ষণ লিপিবদ্ধ আছে। বিশিষ্ট মুঘল দরবারী, যারা সরাসরি ঘটনাগুলো প্রত্যক্ষ করেছিলেন, তাদের থেকে পাওয়া তথ্যাদিও এই বইটির বড় উপাদান।  বার্নিয়ার তার বন্ধু পিয়েরে গাসঁদির দার্শনিক লেখাগুলি ল্যাটিন থেকে ফরাসি ভাষায় সংক্ষিপ্তাকারে অনুবাদ করেছিলেন। বার্নিয়ারের লেখা আব্রিজে দে লা ফিলোসফি দে গাসঁদি-র প্রথম সংস্করণ প্যারিসে ১৬৭৪ সালে প্রথমে ল্যাংলোই পরিবারের পৃষ্ঠপোষকতায় প্রকাশিত হয়; পরে ১৬৭৫ সালে প্রকাশ করেন এস্তিনি মিশেল। ১৮৭৮ সালে লিও তে আট খণ্ডের একটি সম্পূর্ণ সংস্করণ সম্পাদনা করেন প্রকাশ করেন আনিসন এবং প্যাসুয়েল, পরে তারা ১৬৮৪ সালে সাত খণ্ডে একটি দ্বিতীয় সংস্করণ প্রকাশের জন্য রিগাউ কোম্পানির সঙ্গে গাঁটছড়া বাঁধেন। বার্নিয়ার তাঁর বইতে গাসঁদির ধারণাগুলি কোনরকম সম্পাদকীয় হস্তক্ষেপ ছাড়াই নিখুঁতভাবে আর বিশ্বস্ততার সাথে তুলে ধরেছিলেন। তবে গাসঁদির ধারণাগুলি নিয়ে বার্নিয়ার কিছুটা অস্বস্তিতে ছিলেন, আর সেইগুলো নিয়ে ১৬৮২ সালে এস্তিনি মিশেলের প্রকাশনায় তাঁর আরেকটি বই ডাউটেস দে মিঃ বার্নিয়ার সুর কোয়েলেকস-আনস দেস প্রিন্সিপো চ্যাপিটারস দে সান আব্রিজে দে লা ফিলোসফি দে গাসঁদি প্রকাশ পায়।  বিষয়শ্রেণী:১৬৮৮-এ মৃত্যু বিষয়শ্রেণী:১৬২০-এ জন্ম
250px|thumb|right|মডুলেটিং ওয়েভ (নীল) ক্যারিয়ার ওয়েভকে (লাল) মডুলেট করছে, যার ফলে পিএম সিগন্যাল (সবুজ) তৈরী হয়েছে। g (t) = π/2*sin (2*2πt+ π/2*sin (3*2πt))  দশা মড্যুলেশন (পিএম) এক ধরনের মডুলেশন যা বাহক তরঙ্গের দশার তাৎক্ষণিক পরিবর্তনকে প্রকাশ করে। ফ্রিকুয়েন্সি মড্যুলেশনের (এফএম) মতো দশা মড্যুলেশন অতটা ব্যবহৃত হয় না। কারণ হিসেবে বলা যায় এতে জটিল গ্রাহক যন্ত্রাংশ লাগে ও দ্ব্যর্থতাবোধক সমস্যা দেখা যেতে পারে মান নির্ণয়ে যেমন দশা +১৮০° থেকে -১৮০° পর্যন্ত পরিবর্তিত হতে পারে।   তত্ত্ব  thumb|right|260px|দশা মডুলেশনের একটি উদাহরণ। উপরের চিত্র দেখাচ্ছে মডুলেটিং সংকেত বাহক সংকেতের ওপর পড়ছে এবং নিচে আমরা দেখি চূড়ান্ত চিত্র ধরা যাক, যে সংকেতটি পাঠাতে হবে (মডুলেটিং সংকেত) তা হলো  বাহক সংকেত হলোঃ  এখন মডুলেটেড সংকেতটি হলোঃ  এখানে আমরা বুঝতে পারি যে কীভাবে দশার পরিবর্তন ঘটছে। এখানে বাহকের ফ্রিকুয়েন্সির পরিবর্তনও ঘটছে। তাই আমরা একে এক ধরনের ফ্রিকুয়েন্সি মড্যুলেশন বলতে পারি। দশা মড্যুলেশনের তরঙ্গের মতো আচরণ ব্যাখা করা কঠিন, তবে আমরা গাণিতিকভাবে আমরা ২টি ব্যাপার দেখতে পাইঃ  ছোট মানের সংকেতের জন্য দশা মড্যুলেশন অ্যামপ্লিট্যুড মড্যুলেশনের মতোই যেখানে বেইস ব্যান্ড ব্যান্ড উইডথ দ্বিগুণ হয়ে যায় দূর্ভাগ্যজনকভাবে ও খারাপ দক্ষতা দেখায়।  বড় মানের সংকেতের জন্য দশা মড্যুলেশন অনেকটা ফ্রিকুয়েন্সি মড্যুলেশনের মতোই যার ব্যান্ড উইডথ হলোঃ  ,  যেখানে,  এবং  হলো মড্যুলেশন সূচক। এটাকে পি এমের জন্য কারশনের নীতি বলে।   মড্যুলেশন সূচক  মড্যুলেশন সূচক হলো মডুলেটেড চলক কতটা তার মডুলেশন বিহীন স্তরে পরিবর্তিত হতে পারে তার পরিমাপ। এটা বাহক সংকেতের দশার সাথে সাথে পরিবর্তিত হয়।  ,   হলো শীর্ষ দশা পরিবর্তন।   আরও দেখুন   অ্যাংগল মড্যুলেশন  অন্যান্য মড্যুলেশন কৌশলের একটি তালিকার জন্য মড্যুলেশন  পোলার মড্যুলেশন  ফেস সিফট কিয়িং  বিষয়শ্রেণী:টেলিযোগাযোগ তত্ত্ব
আলফা নিউমেরিক সেলকোড বা Alphanumeric_shellcode হল  0-9, A-Z, a-z, !@#%^&*+-*/()..  ইত্যাদি বর্ণের দ্বারা গঠিত কোড। এই কোডকে প্রিন্টেবল কোডও বলা হয়। মানুষের তথ্য ও যোগাযোগে উন্নয়নের জন্য এই কোড সাজানো হয়েছে।   সদস্য   অ্যাস্কি  ইউনিকোড   আরও জানতে   Writing ia32 alphanumeric shellcodes, কীভাবে আলফা নিউমেরিক সেলকোড লিখতে হয় ।  Building IA32 'Unicode-Proof' shellcodes, কীভাবে আলফা নিউমেরিক সেলকোডকে ইউনিকোড সহনীয় করা হয় ।  Writing IA32 restricted instruction set shellcodes,অল্প সংখ্যা ব্যবহার করে আলফা নিউমেরিক সেলকোড লিখার পদ্ধতি .  ALPHA3, একটি আলফা নিউমেরিক সেলকোড রুপান্তরক :  List of x86 Alphanumeric opcodes  List of x64 alphanumeric opcodes  Shellcoding for Linux and Windows — Printable Shellcode: এক্সপেন্সন এবং শিক্ষামূলক ।   তথ্যসূত্র   বিষয়শ্রেণী:কোড
সিরমৌর () ভারতের মধ্য প্রদেশ রাজ্যের রেওয়া জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯১ মিটার (৯৫৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সিরমৌর শহরের জনসংখ্যা হল ১০,৯৩৮ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে সিরমৌর এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর বিষয়শ্রেণী:ভারতের পৌর এলাকা বিষয়শ্রেণী:ভারতের গ্রাম পঞ্চায়েত
আমির হাতামি (জন্ম ১৯৬৬) একজন ইরানি সামরিক কর্মকর্তা, যিনি বর্তমানে ইরানি সেনাবাহিনীর সর্বাধিনায়ক হিসেবে দায়িত্ব পালন করছেন।https://en.irna.ir/news/85862208/General-Hatami-appointed-new-Army-Chief তিনি মেজর জেনারেল পদমর্যাদার অধিকারী। আব্দুর রহিম মুসাভি সশস্ত্র বাহিনীর প্রধান পদে উন্নীত হওয়ার পর, ২০২৫ সালের জুন মাসে মোহাম্মদ বাঘেরি ইসরায়েলি হামলায় নিহত হলে হাতামিকে সেনাবাহিনীর সর্বাধিনায়ক হিসেবে নিয়োগ দেওয়া হয়।  হাতামি সেনাবাহিনী বিষয়ক ইরানের সর্বোচ্চ কমান্ডারের উপদেষ্টা হিসেবেও দায়িত্ব পালন করছেন। তিনি পূর্বে প্রতিরক্ষামন্ত্রী ছিলেন। ৮ আগস্ট ২০১৭ তারিখে রাষ্ট্রপতি হাসান রুহানি তাঁকে প্রতিরক্ষামন্ত্রী হিসেবে মনোনয়ন দেন এবং ২০ আগস্ট ২০১৭ তারিখে পার্লামেন্টে ভোটাভুটির মাধ্যমে তিনি এই পদে অনুমোদন লাভ করেন। তখন ২৬১টি হ্যাঁ, ১০টি না, ১৩টি অনুপস্থিত ও ৪টি বাতিল ভোট পড়েছিল।   জীবনী  আমির হাতামি ১৯৬৬ সালে জাঞ্জানে জন্মগ্রহণ করেন। মাত্র ১৪ বছর বয়সে তিনি স্বেচ্ছাসেবক হিসেবে বাসিজ-এ যোগ দেন এবং ১৯৮৪ সালে ইরানের সেনাবাহিনীর স্থলবাহিনীতে কর্মজীবন শুরু করেন। ইরান–ইরাক যুদ্ধ শেষ হওয়ার পর ১৯৮৯ সালে তিনি ইমাম আলী অফিসার্স বিশ্ববিদ্যালয়ে ভর্তি হন এবং প্রতিরক্ষা ব্যবস্থাপনা বিষয়ে ডিগ্রি অর্জন করেন।  তিনি ছিলেন দুই দশকেরও বেশি সময় পর প্রথম প্রতিরক্ষামন্ত্রী, যিনি আরতেশ বা নিয়মিত সেনাবাহিনীর পটভূমি থেকে আসা ব্যক্তি। এর আগে ১৯৮৯ সাল থেকে কেবল রেভোলিউশনারি গার্ডস কর্মকর্তারাই এই পদে অধিষ্ঠিত ছিলেন।  হাতামি এর আগে সেনাবাহিনীর আন্তর্জাতিক সম্পর্ক দফতরের প্রধান ছিলেন এবং সশস্ত্র বাহিনীর প্রধান কার্যালয়ে উপপ্রধান হিসেবেও দায়িত্ব পালন করেন।   টীকা   তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ইরানের উপমন্ত্রী বিষয়শ্রেণী:ইসলামী প্রজাতন্ত্র ইরান সেনাবাহিনীর ব্রিগেডিয়ার জেনারেল বিষয়শ্রেণী:ইরান–ইরাক যুদ্ধে ইরান সেনাবাহিনীর কর্মী বিষয়শ্রেণী:ইরান–ইরাক যুদ্ধে স্বেচ্ছাসেবক বাসিজ কর্মী বিষয়শ্রেণী:ইরানের প্রতিরক্ষামন্ত্রী
তৈয়ব তাহির (; জন্ম ২৬ জুলাই ১৯৯৩) একজন পাকিস্তানি ক্রিকেটার যিনি দক্ষিণ পাঞ্জাবের হয়ে খেলেন।  ২০২১ সালের জানুয়ারিতে তাকে ২০২০-২১ পাকিস্তান কাপের জন্য মধ্য পাঞ্জাব দলের সদস্য  করা হয়েছিল।  প্রতিযোগিতার সমাপ্তির পর তাকে টুর্নামেন্টের সেরা(?) ব্যাটসম্যান হিসেবে মনোনীত করা হয়। ২০২১  সালের অক্টোবরে, ২০২১-২২ কায়েদ-ই-আজম ট্রফির দ্বিতীয় রাউন্ডে তিনি প্রথম-শ্রেণীর ক্রিকেটে তার প্রথম সেঞ্চুরি করেন।   তথ্যসূত্র   বহিঃসংযোগ      বিষয়শ্রেণী:লাহোর ঈগলসের ক্রিকেটার বিষয়শ্রেণী:পেশাওয়ার জালমির ক্রিকেটার বিষয়শ্রেণী:গুজরাত (পাকিস্তান) থেকে আগত ক্রিকেটার বিষয়শ্রেণী:লাহোরের ক্রিকেটার বিষয়শ্রেণী:মধ্য পাঞ্জাবের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:পাঞ্জাবি ব্যক্তি
মিশরের সকল রাজবংশ  ১ - ২ -  ৩ - ৪ - ৫ - ৬ -  ৭ - ৮ - ৯ - ১০ -  ১১ - ১২ - ১৩ -  ১৪ - ১৫ - ১৬ - ১৭ -  ১৮ - ১৯ - ২০ - ২১ -  ২২ -২৩ - ২৪ -  ২৫ - ২৬ - ২৭ - ২৮ -  ২৯ - ৩০   বিষয়শ্রেণী:প্রাচীন মিশরের রাজবংশ
টিপা ফল বা ফেলা/প্যালা গোটা এক ধরনের টক মিষ্টি অপ্রচলিত ফল। এর অন্যান্য নামগুলো হলো- টিপফল, টিপটিপানি, টিপাটিপি, লুকলুকি, পেলাগোটা, প্যালা, পায়েলা, ঝিটকি, পলাগোটা, টকরই, পানিয়ালা, পানি আমলা, পাইন্না, পাইন্যাগুলা, বেহুই ইত্যাদি। এর ইংরেজি নাম Indian plum বা coffee plum এবং বৈজ্ঞানিক নাম Flacourtia jangomas বা Flacourtia cataphracta। এটি নিচুভূমি এবং পাহাড়ি এলাকার বৃষ্টিবহুল অঞ্চলের 'উইলো' পরিবারভুক্ত বৃক্ষ।    বিস্তার   এটি দক্ষিণপূর্ব এশিয়া এবং পূর্ব এশিয়াতে ব্যাপকভাবে চাষ করা হয়। অনেক অঞ্চলে এটি চাষ করার ক্ষেত্র ছেড়ে মুক্তভাবে জন্মে থাকে। Flacourtia jangomas (Lour.) Raeuschel , Pacific Island Ecosystems at Risk (PIER) এর আদি নিবাস জানা যায়নি তবে ধারণা করা হয়, এটি এশিয়ার ক্রান্তীয় অঞ্চল বা ভারতবর্ষে উদ্ভূত। Flacourtia jangomas (Lour.) Raeusch. , GRIN Taxonomy for Plants   বর্ণনা   এটি ছোট গুল্ম বা বৃক্ষ যা দশ মিটার পর্যন্ত লম্বা হতে পারে। গাছ কাঁটাযুক্ত। কাঁটাগুলো শাখান্বিত ও যুথবদ্ধ। ডালপালাতেও কাঁটা থাকে। পাতা একক, ডিম্বাকৃতি, কিছুটা লম্বাটে। অগ্রভাগ সূঁচালো। সবুজ রংয়ের পাতা কিছুটা ঢেউ খেলানো থাকে। পাতার কিনারায় সামান্য খাঁজ কাটা থাকে। গাছে মার্চ-এপ্রিল মাসে ফুল আসে। এর ফুল ছোট, সাদাটে সবুজ থেকে বেগুনী এবং সুগন্ধী। ফুল ফোটে গুচ্ছাকারে। ফল গোলাকার মার্বেলের মতো, খোসা পাতলা ও মসৃণ। কাঁচা অবস্থায় সবুজ। কাঁচা ফলও খাওয়া যায়। ফল পাকে জুলাই-আগস্ট মাসে। পাকা ফলের সংরক্ষণ গুণ ভালো। ফল পাকলে লালচে বেগুনী রঙের হয়। পাকা ফলের ভেতরটা বাদামী বা কালচে গোলাপী রঙের। টিপা ফল পাকার পরে টিপে নরম করে খেতে হয়; এই কারণে এমন নামকরণ হয়েছে। আচার বা শরবত করেও এটি খাওয়া হয়। এর ছালে ঔষধি গুণ আছে বলেও অনেকে ধারণা করে থাকেন।  কাঠের জন্যেও এই গাছ চাষ করা হয়। 'কুইন্সল্যান্ড ফ্রুট ফ্লাই' (Bactrocera tryoni) নামক এক প্রকার মাছির আবাস ও আশ্রয় হিসেবে এই গাছের পরিচিতি রয়েছে।  অপ্রচলিত এই ফলটি এখন বাংলাদেশে অনেক সহজলভ্য; এর চাষ ও বাণিজ্যিক উৎপাদন ধীরে ধীরে বাড়ছে।  চিত্রশালা    তথ্যসূত্র    বহিঃসংযোগ   বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:উদ্ভিদ বিষয়শ্রেণী:গাছ
বিশান স্টেডিয়াম হল সিঙ্গাপুরের বিশানে অবস্থিত একটি বহুমুখী স্টেডিয়াম। এটি সিঙ্গাপুর প্রিমিয়ার লিগের দল লায়ন সিটি সেইলর্সের প্রধান স্বাগতিক মাঠ এবং বেশিরভাগ ফুটবল ম্যাচের জন্য ব্যবহৃত হয়। স্টেডিয়ামটি ১৯৯৮ সালে নির্মিত হয়েছিল এবং ক্রীড়া সিঙ্গাপুর দ্বারা পরিচালিত হয়। সিঙ্গাপুর জাতীয় স্টেডিয়াম এবং জালান বেসার স্টেডিয়ামের পরে আন্তর্জাতিক ফুটবল ম্যাচ আয়োজনের ক্ষেত্রেও এই স্টেডিয়ামটি তৃতীয় স্থানে রয়েছে।  জনসাধারণ প্রতিদিন ভোর ৪:৩০ থেকে রাত ৮:৩০ পর্যন্ত এই সুযোগ-সুবিধাগুলি ব্যবহার করতে পারবেন, যদি না এটি শুধুমাত্র কোনও ক্রীড়া ইভেন্টের জন্য বুক করা হয়। স্টেডিয়ামের পাশেই ব্যাডমিন্টন, টেবিল টেনিস এবং জিমন্যাস্টিকসের সুবিধা সহ একটি ইনডোর স্পোর্টস হল রয়েছে।  অবস্থান সিঙ্গাপুরের কেন্দ্রীয় অংশে অবস্থিত, বিশান স্টেডিয়ামটি বিশান স্পোর্টস অ্যান্ড রিক্রিয়েশন সেন্টারের অংশ, যার মধ্যে বিশান স্পোর্টস হল এবং বিশান সুইমিং কমপ্লেক্স রয়েছে।  গণপরিবহন ম্যাস র‍্যাপিড ট্রানজিট (এমআরটি) স্টেডিয়ামটি উত্তর দক্ষিণ লাইনের বিশান এমআরটি স্টেশনের কাছে অবস্থিত। বাস বাস ৫৩, ৪১০জি/ডাব্লিউ স্টেডিয়ামের বিপরীতে বাস স্টপে আসে।  ক্রীড়া ইভেন্ট   ২০০৪, ২০০৫, ২০০৬ এএফসি কাপ গ্রুপ পর্বের ম্যাচ   ২০০৬ এএফসি অনূর্ধ্ব-১৭ চ্যাম্পিয়নশিপের ম্যাচ   ২০১০ গ্রীষ্মকালীন যুব অলিম্পিক। ৩৫তম সিঙ্গাপুর জুনিয়র অ্যাথলেটিক্স চ্যাম্পিয়নশিপ ২০০৯ এর ভেন্যু।  ২০১৫ দক্ষিণ-পূর্ব এশিয়ান গেমস, এই স্টেডিয়ামটি ২০১৫ দক্ষিণ-পূর্ব এশিয়ান গেমসের ফুটবল প্রতিযোগিতার গ্রুপ পর্বের ম্যাচের ভেন্যু ছিল।  ২০২০ এএফএফ চ্যাম্পিয়নশিপের গ্রুপ বি এর ম্যাচ।  ২০২৪–২৫ এএফসি চ্যাম্পিয়ন্স লিগ ২ এর ফাইনাল ম্যাচ   আন্তর্জাতিক ক্রীড়াসূচি  +তারিখ প্রতিযোগিতা দল ফলাফল  দল২৮ অক্টোবর ২০০০প্রীতি ম্যাচ৪–০ ২২ মে ২০০১৩–০ ১–৩ ৩১ ডিসেম্বর ২০০৯১–৪ ১৩ নভেম্বর ২০১৬১–০ ৭ সেপ্টেম্বর ২০১৮১–১ ১১ সেপ্টেম্বর ২০১৮ ২–০ ১২ অক্টোবর ২০১৮ ২–০ ৮ সেপ্টেম্বর ২০২৩০–২১২ সেপ্টেম্বর ২০২৩৩–১    ২০২০ এএফএফ চ্যাম্পিয়নশিপ  + তারিখ দল ফলাফল  দল উপস্থিতি৬ ডিসেম্বর ২০২১১–৩ ৫১৮০–২৮১২৯ ডিসেম্বর ২০২১৪–০ ৪২৭৪–২৫০০ ১২ ডিসেম্বর ২০২১১–৫২০৭৩–০ ৯৭৬১৫ ডিসেম্বর ২০২১৩–০ ১২৯০–০ ৯২৮ ১৮ ডিসেম্বর ২০২১২–৩ ২১৫  ৪–০ ৯০৯  আরও দেখুন সিঙ্গাপুরের স্টেডিয়ামের তালিকা  তথ্যসূত্র  বহিঃসংযোগ  বিশান স্টেডিয়াম (ফেসবুক পেজ)  বিষয়শ্রেণী:সিঙ্গাপুরের ভবন ও স্থাপনা বিষয়শ্রেণী:সিঙ্গাপুরের ফুটবল মাঠ বিষয়শ্রেণী:সিঙ্গাপুরের বহুমুখী স্টেডিয়াম বিষয়শ্রেণী:সিঙ্গাপুরের ক্রীড়া মাঠ বিষয়শ্রেণী:২০১০ গ্রীষ্মকালীন যুব অলিম্পিকের মাঠসমূহ বিষয়শ্রেণী:লায়ন সিটি সেইলর্স এফসি বিষয়শ্রেণী:সিঙ্গাপুর প্রিমিয়ার লিগের মাঠ বিষয়শ্রেণী:সিঙ্গাপুরের পর্যটন আকর্ষণসমূহ বিষয়শ্রেণী:১৯৯৮-এ সম্পন্ন ক্রীড়া মাঠ বিষয়শ্রেণী:১৯৯৮-এ সিঙ্গাপুরে প্রতিষ্ঠিত বিষয়শ্রেণী:২০শ শতাব্দীতে সিঙ্গাপুরের স্থাপত্য
শুশুনিয়া পশ্চিমবঙ্গের বাঁকুড়া জেলার উত্তর-পশ্চিমাঞ্চলের একটি পাহাড়। এই পাহাড় তার নয়নাভিরাম প্রাকৃতিক পরিবেশের জন্য বিখ্যাত।Social Search, 1995. Published by Bankura Exploration Nature Academy, Kenduadihi, Bankura 722102, West Bengal, India.  শুশুনিয়া পাহাড় একটি পরিচিত পুরাতাত্ত্বিক ও জীবাশ্ম ক্ষেত্র। এই অঞ্চলে সিংহ, জিরাফ, হায়না ও অন্যান্য অনেক জীবজন্তুর জীবাশ্ম আবিষ্কৃত হয়েছে। পশ্চিমবঙ্গের প্রাচীনতম শিলালিপিটি এই পাহাড়েই অবস্থিত। এখানে একটি ঝরনার মুখে একটি প্রাচীন এক পাথরের নরসিংহ মূর্তি দেখা যায়। শুশুনিয়া ক্যাম্পিং Camping ও পর্বতারোহণ Rock Climbing এর একটি উল্লেখযোগ্য কেন্দ্র। শুশুনিয়া গ্রামের পাথর খোদাই শিল্প খুবই বিখ্যাত। এখানে অনেক প্রস্তরযুগীয় প্রত্নসামগ্রীও পাওয়া গিয়েছে। মনে করা হয়, প্রাচীনকালে রাজা চন্দ্রবর্মণ এখানে একটি দুর্গ নির্মাণ করেছিলেন। শুশুনিয়ায় প্রাপ্ত একটু খ্রিষ্টীয় চতুর্থ শতাব্দীর শিলালিপি থেকে জানা যায় যে চন্দ্রবর্মণের রাজধানী ছিল পুষ্করণা শহর, যেটি বর্তমানে পোখরনা নামে পরিচিত।Majumdar, R.C., History of Ancient Bengal, pp. 32, 444, Tulshi Prakashani.  শুশুনিয়া একটি পর্বতারোহণ কেন্দ্র। ছাতনা শহরের ১০ কিলোমিটার উত্তর-পূর্বে এই পাহাড় অবস্থিত। ছাতনা শহরটি আবার বাঁকুড়া শহর থেকে ১৩ কিলোমিটার দূরে বাঁকুড়া-পুরুলিয়া রোডের ধারে অবস্থিত।  শুশুনিয়ার কাছে শালতোড়া থানার নেতকমলা গ্রাম এবং ছাতনা ছানার বিন্ধ্যজাম গ্রাম দুটি বিখ্যাত ডোকরা শিল্পকেন্দ্র।Ghosh, Binoy, Paschim Banger Sanskriti, (in Bengali), part I, 1976 edition, pp. 408-409, Prakash Bhaban   তথ্যসূত্র   বিষয়শ্রেণী:পশ্চিমবঙ্গের ভূগোল বিষয়শ্রেণী:বাঁকুড়া জেলা বিষয়শ্রেণী:পশ্চিমবঙ্গের পাহাড় বিষয়শ্রেণী:বাঁকুড়া জেলার গ্রাম বিষয়শ্রেণী:পশ্চিমবঙ্গের ভূমিরূপ বিষয়শ্রেণী:বাঁকুড়া জেলার দর্শনীয় স্থান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১১:৫৪, ১২ মে ২০২৪ (ইউটিসি) জাফরাবাদ উচ্চ বিদ্যালয়, চন্দনাইশ  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। ঐতিহাসিক গুরুত্ব নেই। উল্লেখযোগ্য প্রচার নেই। তথ্যসূত্রগুলো উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ০৪:৩৫, ২ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
দাং ভান লাম (, , ; জন্ম: ১৩ আগস্ট ১৯৯৩) হলেন একজন রুশ-ভিয়েতনামি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকা এবং জাপান জাতীয় দলের হয়ে গোলরক্ষক হিসেবে খেলেন।  ২০১১ সালে, ভান লাম ভিয়েতনাম অনূর্ধ্ব-১৯ দলের হয়ে ভিয়েতনামের বয়সভিত্তিক পর্যায়ে অভিষেক করেছিলেন। প্রায় ১ বছর যাবত ভিয়েতনামের বয়সভিত্তিক দলের হয়ে খেলার পর, তিনি ২০১৭ সালে ভিয়েতনামের হয়ে আন্তর্জাতিক পর্যায়ে অভিষেক করেছেন; ভিয়েতনামের জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন।  প্রারম্ভিক জীবন দাং ভান লাম ১৯৯৩ সালের ১৩ই আগস্ট তারিখে রাশিয়ার মস্কোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ভান লাম ভিয়েতনাম অনূর্ধ্ব-১৯ এবং ভিয়েতনাম অনূর্ধ্ব-২৩ দলের হয়ে খেলার মাধ্যমে ভিয়েতনামের প্রতিনিধিত্ব করেছেন। ভিয়েতনামের বয়সভিত্তিক দলের হয়ে তিনি প্রায় ২ বছরে ৩ ম্যাচে অংশগ্রহণ করেছেন।  ২০১৭ সালের ১৩ই জুন তারিখে, ২৩ বছর ও ১০ মাস বয়সে, বাম পায়ে ফুটবল খেলায় পারদর্শী ভান লাম জর্ডানের বিরুদ্ধে অনুষ্ঠিত ২০১৯ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ভিয়েতনামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি ০–০ গোলে ড্র করেছিল। ভিয়েতনামের হয়ে অভিষেকের বছরে ভান লাম সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ভিয়েতনাম  ২০১৭  ২  ০ ২০১৮  ৯  ০ ২০১৯  ১২  ০ ২০২১  ১  ০ ২০২২  ১  ০ সর্বমোট  ২৫  ০  তথ্যসূত্র  বহিঃসংযোগ              বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মস্কোর ব্যক্তি বিষয়শ্রেণী:রুশ ফুটবলার বিষয়শ্রেণী:ভিয়েতনামি ফুটবলার বিষয়শ্রেণী:ফুটবল গোলরক্ষক বিষয়শ্রেণী:সেরেসো ওসাকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:ভিয়েতনামের আন্তর্জাতিক ফুটবলার বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:ভি. লিগ ১-এর খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:ভি. লিগ ২-এর খেলোয়াড় বিষয়শ্রেণী:থাই লিগ ১-এর খেলোয়াড়
কামদেব (বৈজ্ঞানিক নাম: Calophyllum polyanthum) হচ্ছে ক্যালোফিলাসি পরিবারের একটি উদ্ভিদ। Wall. ex Choisy এই প্রজাতিটি ১৮৬১ সালে রেকর্ড করেন। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৮  বিবরণ কামদেব একটি চিরসবুজ গাছ। এটি আকারে মাঝারি আকৃতির হয়, এই গাছের প্রচুর শাখা-প্রশাখা আছে। এর বাকল লম্বালম্বি খাঁজযুক্ত এবং রঙের দিক থেকে হতে পারে বৈচিত্র যেমন হলুদ, ধূসর, বাদামি বা কালো।পাতার আকার সাড়ে ৬ থেকে সাড়ে ১২ সেন্টিমিটার পর্যন্ত লম্বা ও পুরু। এই ফুল , পুষ্পবৃন্ত সরু, ৪ থেকে ১০ মিলিমিটার লম্বা হয়। বৃত্যংশ চারটি।এর পুংকেশর অসংখ্য। ফল ঝুলন্ত ও রসাল হয়। বীজ ডিম্বাকৃতি, বাদামি রঙের হয়। কাঠের রং লালচে বাদামি।  বিস্তৃতি এই গাছের আদি নিবাস ভারত, থাইল্যান্ড ও দক্ষিণ-পশ্চিম চীন।  আরো দেখুন  বাংলাদেশের সংরক্ষিত উদ্ভিদের তালিকা  তথ্যসূত্র  বিষয়শ্রেণী:চীনের উদ্ভিদ বিষয়শ্রেণী:মিয়ানমারের উদ্ভিদ বিষয়শ্রেণী:বাংলাদেশের রক্ষিত উদ্ভিদ বিষয়শ্রেণী:ভারতের উদ্ভিদ
এখানে ফুটবল প্রবেশদ্বারের নির্বাচিত নিবন্ধ বিভাগে স্থান পাওয়া নিবন্ধগুলো উল্লেখ করা হয়েছে:  টেমপ্লেট নোট অ-স্ক্রলিং প্যানোরামার জন্য ব্যবহার করুন ডিফল্ট "size=" (size=150px)। ব্যাপক আকারগুলো একটি অনুভূমিক স্ক্রল বার অন্তর্ভুক্ত করবে। <nowiki> {{প্রবেশদ্বার:ফুটবল/নির্বাচিত নিবন্ধ/বিন্যাস   |image=   |size=   |caption=   |text=   |link= }}<noinclude> [[বিষয়শ্রেণী:ফুটবল প্রবেশদ্বার]] </noinclude> </nowiki>  নির্বাচিত নিবন্ধের তালিকা প্রবেশদ্বার:ফুটবল/নির্বাচিত নিবন্ধ/১  প্রবেশদ্বার:ফুটবল/নির্বাচিত নিবন্ধ/২  প্রবেশদ্বার:ফুটবল/নির্বাচিত নিবন্ধ/৩  প্রবেশদ্বার:ফুটবল/নির্বাচিত নিবন্ধ/৪  প্রবেশদ্বার:ফুটবল/নির্বাচিত নিবন্ধ/৫  প্রবেশদ্বার:ফুটবল/নির্বাচিত নিবন্ধ/৬  প্রবেশদ্বার:ফুটবল/নির্বাচিত নিবন্ধ/৭  প্রবেশদ্বার:ফুটবল/নির্বাচিত নিবন্ধ/৮  প্রবেশদ্বার:ফুটবল/নির্বাচিত নিবন্ধ/৯  প্রবেশদ্বার:ফুটবল/নির্বাচিত নিবন্ধ/১০  বিষয়শ্রেণী:ফুটবল প্রবেশদ্বার
thumb|200px|ইয়র্কশায়ারের হোয়ার্ফ উপত্যকার উপরে ২১টি খিলান দিয়ে ১৮৫০ সালে নির্মিত সেতু। বহুখিলানবিশিষ্ট সেতু () বলতে ধারাবাহিকভাবে স্থাপিত অনেকগুলি খিলানের (ইংরেজিতে "আর্চ" বা "স্প্যান") উপরে নির্মিত দীর্ঘ সেতুকে বোঝায়। বহুখিলানবিশিষ্ট সেতুগুলিকে কোন উপত্যকা, জলপ্রবাহ বা সড়কের উপর দিয়ে নির্মাণ করা হয় এবং এগুলির উপর দিয়ে রেলগাড়ি বা মোটরযান চলাচল করে। আধুনিক যুগে বহুখিলানবিশিষ্ট সেতুগুলির একেকটি খিলানখণ্ড আগে থেকেই অন্য কোনও স্থানে তৈরি করা হয় এবং  ধারাবাহিকভাবে একটির পরে একটি যোগ করে শেষ পর্যন্ত সমগ্র সেতুটি নির্মাণ করা হয়।  বিষয়শ্রেণী:কাঠামোর ধরন অনুযায়ী সেতু
এরদশ–টেনেনবাউম–ফোর্ড ধ্রুবক সংখ্যা তত্ত্বে প্রদর্শিত একটি গাণিতিক ধ্রুবক। গণিতবিদ পল এরডস, জেরাল্ড টেনেনবাউম এবং কেভিন ফোর্ডের নামানুসারে এটিকে সংজ্ঞায়িত করা হয়েছে।     সমীকরণে  একটি প্রাকৃতিক লগারিদম  টেনেনবাউমের পূর্ববর্তী কাজ অনুসরণ করে, ফোর্ড  সংখ্যা বিশ্লেষণে এই ধ্রুবকটি ব্যবহার করেছিলেন; পূর্ণসংখ্যার যা সর্বাধিক  এবং পরিসীমায় একটি ভাজক আছে    গুণ সারণী সমস্যা  প্রতিটি ধনাত্মক পূর্ণসংখ্যার -এর জন্য,  গুণের সারণিতে  একটি স্বতন্ত্র পূর্ণসংখ্যা সংখ্যা হতে হবে। ১৯৬০ সালে, এরডস -এর অনন্ত স্পর্শক আচরণ অধ্যয়ন করেন এবং অধ্যয়ন থেকে প্রমাণ হয়     যেখানে  .   তথ্যসূত্র    বহিঃসংযোগ   অনলাইন এনসাইক্লোপেডিয়া অব ইন্টেজার সিকোয়েন্সে এরদশ–টেনেনবাউম–ফোর্ড ধ্রুবকের দশমিক সংখ্যা  বিষয়শ্রেণী:সংখ্যাতত্ত্ব বিষয়শ্রেণী:গাণিতিক ধ্রুবক